open-index/open-wikipedia-markdown huggingface dataset:
הלמונד

**הלמונד** (בהולנדית: **Helmond**, באלפבית פונטי בינלאומי: **ɦɛlmɔnt**; בניב מקומי: **Héllemond**; ) היא עיר במחוז צפון בראבנט שבדרום הולנד. נכון ל-2019, בעיר מתגוררים כ-91,524 תושבים.

## היסטוריה
ההתיישבות הראשונה באזור היו בסביבות 1000, והלמונד קיבלה זכויות כעיר בערך בשנת 1232. במרכז הלמונד ישנה טירה שהוקמה על ידי האפיפיור אלכסנדר השלישי, בסביבות 1350.

מאז המאה ה-19 הפכה הלמונד לעיר תעשייתית עם הרבה תעשיית מתכת וטקסטיל. תעשייה זו הובילה לפער ניכר בין העניים לעשירים, דיכוטומיה שבאה לידי ביטוי גם מבחינה גאוגרפית. חלק גדול מהתעשייה המקורית נעלם, אם כי חברות מסוימות מאותה תקופה, כמו Vlisco, עדיין קיימות. חברת פליסקו פעילה בעיר מאז המאה ה-19 כיצואנית גדולה של 'הדפסי שעווה' למערב אפריקה. כמו כן צצו חברות חדשות רבות, חלקן פעילות בתחום ההיי-טק.
### ספורט
את העיר מייצגת קבוצת הכדורגל הלמונד ספורט המשחקת בליגת המשנה ההולנדית

## ערים תאומות
* 
* 
* 

## קישורים חיצוניים

* 
* 

קטגוריה:הולנד: ערים
קטגוריה:צפון בראבנט
ורוניקה רוסי

**ורוניקה רוסי** (באנגלית: **Veronica Rossi**; נולדה ב-16 ביוני 1973, ריו דה ז'ניירו) היא סופרת אמריקאית.

## ביוגרפיה
ורוניקה רוסי נולדה בשנת 1973 בברזיל ואת רוב ילדותה עברה במקסיקו וונצואלה. לאחר סיום בית הספר היא למדה באוניברסיטת קליפורניה בלוס אנג'לס ואחרי סיומה המשיכה בלימודי אמנויות בסן פרנסיסקו.

בשנת 2012 היא פרסמה את ספרה "תחת שמי האש" שהיה הספר הראשון בטרילוגיה שספרים נוספים פורסמו בשנת 2013 ו-2014. זכויות ליצירת סרט על בסיס הסדרה נמכרו לאחים וורנר אך טרם מומשו.

בהמשך ורוניקה רוסי כתבה מספר ספרים נוספים.

היא מתגוררת בקליפורניה.

## קישורים חיצוניים
* 

קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרות פנטזיה
קטגוריה:מהגרות מברזיל לארצות הברית
קטגוריה:מהגרים מברזיל לארצות הברית
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
טקס פרסי האקדמיה הבריטית לטלוויזיה 2020

**טקס פרסי האקדמיה הבריטית לטלוויזיה 2020** נערך ב-31 ביולי 2020 בהנחיית השחקן ריצ'רד אייואדי.

שמות המועמדים פורסמו ב-4 ביוני 2020, ואילו המועמדים בקטגוריית "Virgin TV’s Must-See Moments" ("רגעים שחייבים לראות") פורסמו ב-3 ביוני 2020.

טקס פרסי האוּמנויות של האקדמיה הבריטית לטלוויזיה לשנת 2020 נערך ב-17 ביולי 2020.

## זוכים ומועמדים
[ממוזער|upright|זוכה פרס השחקן הטוב ביותר [ג'ארד האריס. בנאום התודה שלו אמר שדניאל דיי לואיס נבחר בתחילה לגלם את הדמות.]]
[ממוזער|upright|זוכת פרס השחקנית הטובה ביותר [גלנדה ג'קסון, בצילום משנת 1971. הזכייה הקודמת שלה בפרס באפט"א הייתה לפני 27 שנה.]]

## קישורים חיצוניים
* פרס באפט"א לטלוויזיה

## הערות שוליים

קטגוריה:טקסי פרס באפט"א
קטגוריה:2020 בממלכה המאוחדת
Un Dia (One Day)

(בעברית: **יום אחד**) הוא סינגל שהוקלט על ידי הזמר הקולומביאני ג'יי באלווין, הזמרת האנגלייה דואה ליפה, הזמר הפוארטו ריקני באד באני והמפיק המוזיקלי הפוארטו ריקני טייני. השיר יצא לאור ב-23 ביולי 2020, על ידי חברת התקליטים יוניברסל מיוזיק גרופ, כסינגל שלא מתוך אלבום.

## רקע וכתיבה
במאי 2020, קליפ בן 9 שניות לשיר בשם "One Day" של ליפה, באלווין ובאד באני דלף ברשת. הקליפ הכיל קצב רגאטון ושירה של ליפה. ביוני רשמו באלווין, ליפה, באד באני וטייני את השיר, בשם "Plateado" באגודה האמריקאית למלחינים, מחברים ומוציאים לאור. ב-21 ביולי 2020 הודיעו הזמרים כי שיתוף הפעולה ביניהם יקרא "", תוך שהשיר יצא יומיים לאחר מכן.

השיר נכתב על ידי אלחנדרו בוררו, באד באני, קלרנס קופי, טורי ליינז, דואה ליפה, איבני רודריגז, ג'יי באלווין וטייני, והופק על ידי באלווין וטייני. השיר מכיל בתוכו את סגנונות ההאוס, הפופ והרגאטון, יחד עם מלודיית דרים פופ ואף השפעות ממוזיקת דאנסהול. מבחינה לירית, השיר עוסק ברגשות נוסטלגיה וגעגוע.

## ביקורת
### רשימות סוף שנה
"" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר החשוב ביותר הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "" נכלל בדירוגם ונאמר כי השיר " (או "One Day") לוכדת ארבעה כוכבי-על שהגיעו ממקומות שונים בעולם - קולומביה, הממלכה המאוחדת ופוארטו ריקו - ויחד, הם מאחדים כוחות כדי לשבור מחסומי שפה בתביעה דו-לשונית אחת [...] ביחד, ההרכב הכוכבים מעביר בכנות את התחושה האוניברסלית של ייסורי האהבה בנתח הפופ הטרופי היפה אך הנוסטלגי הזה.".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של באלווין ב-24 ביולי 2020, יום לאחר צאתו של הסינגל. בקליפ משתתפת הדוגמנית אורסולה קורברו. תוך פחות מיממה, צבר הקליפ למעלה מ-10 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'יי באלווין
קטגוריה:שירי דואה ליפה
קטגוריה:שירי באד באני
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי דואה ליפה
קטגוריה:שירים שנכתבו על ידי באד באני
קטגוריה:שירים שנכתבו על ידי טייני
קטגוריה:שירי פלטינה בקנדה
קטגוריה:שירי יהלום בארצות הברית
סונדאלנד

250px|ממוזער|שמאל|מפת סונדאלנד
**סונדאלנד** (המכונה גם האזור הסונדאי) הוא אזור ביו-גאוגרפי נרחב בדרום-מזרח אסיה, שהיה מעל פני הים בתקופת הפליסטוקן אשר החלה לפני כ-2.588 מיליוני שנה ונמשכה עד לפני 11,700 שנה. האזור כלל את חצי האי הודו-סין וחצי האי המלאי בקצה הדרום מזרחי של יבשת אסיה, כמו גם את האיים הגדולים של בורנאו, ג'אווה, סומטרה, פלאוואן ואת האיים הסובבים אותם, אשר ממוקמים במים הרדודים של מדף סונדה.

סונדאלנד היא צירוף של מספר לוחות יבשתיים הנגזרים מהשוליים ההודו-אוסטרליים של יבשת גונדוונה המזרחית. בתקופת עידן הקרח האחרונה, שהחלה לפני 115,000 שנים ונמשכה עד לפני 11,700 שנים כל אזור סונדאלנד נחשף בגלל ירידת פני הים (בכ-100 מטר מתחת לגובה פני הים הנוכחיים) לאחר שהאוקיינוסים בקטבים קפאו. ראיות מגאומורפולוגיה, פלינולוגיה, ביוגאוגרפיה ומודלים של צמחייה ואקלים, מצביעים על כך שאזור כזה מצפון לדרום אכן היה קיים והשתרע על פני האזורים המתוארים לעיל בתקופת עידן הקרח האחרון, כפי שהוצע במקור על ידי הזואולוג לורנס היני (1991).

## ראו גם

* יבשת שקועה
* ברינגיה
* דוגרלנד

## לקריאה נוספת

*  Metcalfe I., (2011), Tectonic framework and Phanerozoic evolution of Sundaland 
*  Bird, I. M., Taylor, d., Hunt, C., (2005) Palaeoenvironments of insular Southeast Asia during the Last Glacial Period: A savanna corridor in Sundaland
*  Heaney, L. R., A Synopsis of Climatic and Vegetational Change in Southeast Asia


## קישורים חיצוניים

קטגוריה:אסיה: אזורים
קטגוריה:האזור האינדומלאי
The Essential Gloria Estefan

**The Essential Gloria Estefan** הוא אלבום הלהיטים השביעי של הזמרת גלוריה אסטפן. האלבום יצא כחלק מפרויקט של חברת סוני מיוזיק "The Essential series" (הסדרה החיונית) ובה הם מוציאים סדרה של אלבומי אוסף של האמנים שחתומים תחתם. האלבום יצא על ידי אפיק רקורדס ולגסי רקורדס, חברות הבת של סוני ב-3 באוקטובר 2006.

האלבום כולל אוסף של שירים באנגלית ובספרדית מכל מיני שנים בקריירה של אסטפן.

## רקע
האלבום כולל גם מהדורה מורחבת הכוללת ראיונות של אסטפן בהם היא מדבר על שירי האלבום. ב-31 באוגוסט 2010 האלבום יצא מחדש בשם "Essential 3.0", מהדורה אשר כוללת 3 דיסקים: הדיסק המקורי, הדיסק של מהודרת הבונוס מהגרסה הקודמת של האלבום ודיסק נוסף הכולל 8 שירים נוספים (חלקם בגרסאות מחודשות).

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי אוסף באנגלית
קטגוריה:אלבומי אוסף בספרדית
קטגוריה:אלבומים שהופקו על ידי אמיליו אסטפן
תקופת דגירה

**תקופת דגירה** (באנגלית: **Incubation period**) היא הזמן שחלף בין חשיפה לאורגניזם פתוגני, כימיקל או קרינה, ובין הופעת תסמינים. במחלה זיהומית טיפוסית, תקופת הדגירה מציינת את הזמן הנדרש לאורגניזם הפתוגני להתרבות עד הסף בו מופיעים תסמינים במארח.

לעיתים נעשית הבחנה בין תקופת הדגירה (בין ההדבקה להופעת תסמינים) לבין התקופה החבויה (או לטנטית, בין ההדבקה ליכולת להדביק אחרים). היחס בין התקופות השונות משתנה ותלוי במחלה: לדוגמה, אדם עלול להיות נשא של מחלות ולהדביק אחרים, מבלי להציג סימפטומים. כמו כן, כתלות במחלה, אדם עשוי להיות מדבק או לא מדבק בתקופת הדגירה.

בתקופת הדגירה הזיהום נחשב תת-קליני. בזיהומים נגיפיים, הנגיף משתכפל בתקופת הדגירה, להבדיל מתקופת חביון נגיפי, בו הנגיף רדום ואינו משתכפל. דוגמה לכך הנה הדבקות ב-HIV: בשלבים ראשוניים, הנגיף יכול שלא לעורר תסמינים של מחלת האיידס, אף על פי שהנגיף משתכפל במהירות במערכת הלימפה ומגיע לעומס ויראלי גדול, ואף עלול להדביק אחרים.

## תקופת הדגירה פנימית וחיצונית
המונחים "תקופת דגירה פנימית" ו"תקופת דגירה חיצונית" משמשים במחלות הנישאות באמצעות וקטור פתוגני. תקופת הדגירה הפנימית מתייחסת לזמן הדרוש לאורגניזם להשלים את התפתחותו במארח העיקרי. תקופת הדגירה החיצונית מתייחסת לזמן הדרוש לאורגניזם להתפתח בווקטור הנושא את האורגניזם.

לדוגמה, טפילי המלריה נדרשים לעבור התפתחות בתוך יתוש, לפני שהם מסוגלים להדביק בני אדם. הזמן הנדרש לכך נע בין 10 ל-28 יום, כתלות במין הטפיל ובטמפרטורה. זוהי תקופת הדגירה החיצונית של אותו טפיל. אם יתוש לא ישרוד במשך זמן ארוך מתקופת הדגירה החיצונית, הוא לא יוכל להעביר הלאה טפילי מלריה.

לעומת זאת, אם יתוש מעביר בהצלחה את הטפיל לגוף אדם, הטפיל מתחיל להתפתח. הזמן שבין כניסת הטפיל לגוף האדם ובין הופעת הסימפטומים הראשונים של מלריה היא תקופת הדגירה הפנימית שלו.

## גורמים המשפיעים על תקופת הדגירה
תקופת הדגירה עבור מחלה מסוימת היא תוצאה של מגוון גורמים, ובכללם:
* כמות הגורם הזיהומי
* אופן החשיפה לגורם הזיהומי ומסלול כניסתו לגוף
* יכולת ההתרבות של הגורם הזיהומי
* רגישות המארח
* תגובה חיסונית

## דוגמאות עבור מחלות בבני אדם
עקב שונות בין-אישית, תקופת הדגירה מבוטאת תמיד כטווח. במידת האפשר, עדיף לבטא את הממוצע ואת האחוזון העשירי וה-90, אם כי מידע זה אינו תמיד מדויק.

למחלות רבות, תקופת הדגירה היא ארוכה יותר אצל מבוגרים מאשר אצל ילדים או פעוטות.

## קישורים חיצוניים

קטגוריה:מחלות
When the Music Dies

"**When the Music Dies**" (בעברית: "**כשהמוזיקה מתה**") הוא שיר של הזמרת האזרית סבינה באבאייבה. עם שיר זה ייצגה באבאייבה את אזרבייג'ן באירוויזיון 2012 אשר נערך בבאקו, אזרבייג'ן, השיר קיבל 150 נקודות וסיים במקום הרביעי מתוך 26 מדינות.

When the Music Dies הוא תערובת של מוזיקה אירופאית ומוזיקה אזרית מסורתית, הכוללת את הבלבן , כלי נגינה אזארי מסורתי, וכן אלמנטים מז'אנר המוגאם  העממי של אזרבייג'ן. עבודות האולפן על השיר היו מעורבות, בין היתר, עם זמר המוגאם האזארי הנודע עלי קאסימוב. השיר יצא לאור ב-17 במרץ 2012, כאשר הוא נבחר באמצעות בחירה פנימית לייצג את המדינה בתחרות, סרטון השיר יצא ב-19 במרץ.

ב-13 באפריל, יצא השיר לאור בגרסה האזרית שלו, בשם "Gəl".

## ראו גם
*אזרבייג'ן באירוויזיון
*אירוויזיון 2012

## קישורים חיצוניים

## הערות שוליים

קטגוריה:שירי אירוויזיון 2012
קטגוריה:שירי אזרבייג'ן באירוויזיון
קטגוריה:שירים באנגלית
Truly Yours

**Truly Yours** הוא המיני-אלבום הראשון של הראפר האמריקאי ג'יי קול. האלבום יצא לאור ב-12 בפברואר 2013, על ידי חברת התקליטים דרימוויל רקורדס.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2013
קטגוריה:אלבומי ג'יי קול
קטגוריה:מיני-אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומי חברת דרימוויל רקורדס
סורת אל-אנפטאר

**סורת אל-אנפטאר** (בערבית: **سورة الانفطار**) היא הסורה ה-82 בקוראן, והיא מונה 19 פסוקים, המורכבים מ-81 מילים, המורכבות מ-333 אותיות.

שם הסורה נגזר מהפסוק הראשון בה, ומשמעות השם היא "ההתבקעות".

הסורה עוסקת בעיקר באחרית הימים, ביום הדין, ובחיים שאחרי המוות. חלק מפרשני הקוראן מייחסים סגולות רפואיות לקריאת הסורה הזאת.

סורת אל-אנפטאר נחשבת לפי המסורת האסלאמית כאחת הסורות שניתנו לנביא מוחמד בתקופה שקדמה להג'רה.

## קישורים חיצוניים

## הערות שוליים

קטגוריה:סורות
Lewis Street

**Lewis Street** הוא המיני-אלבום השלישי של הראפר האמריקאי ג'יי קול. האלבום יצא לאור ב-22 ביולי 2020, על ידי חברות התקליטים דרימוויל רקורדס, רוק ניישן ואינטרסקופ רקורדס, על מנת לקדם את אלבום האולפן השישי של קול, The Fall Off. מתוך האלבום יצאו שני סינגלים, "The Climb Back" ו"Lion King on Ice", שיצאו יחד, בסמוך למיני-אלבום.

## רקע והפקה
בנובמבר 2019, הכריז קול כי אלבום האולפן השישי שלו, The Fall Off, צפוי לצאת לאור במהלך שנת 2020. ב-21 ביולי 2020, יום לפני צאת המיני-אלבום, הכריז קול כי יוציא שני סינגלים מתוך אלבומו השישי, וכי "אין עדיין תאריך לצאת האלבום, לוקח את הזמן שלי, עדיין מסיים [את האלבום]".

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי ג'יי קול
קטגוריה:מיני-אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומי חברת דרימוויל רקורדס
קטגוריה:מיני-אלבומי חברת אינטרסקופ רקורדס
קלי קוריגן

**קלי קוריגן** (באנגלית: **Kelly Corrigan**; נולדה ב-16 באוגוסט 1967, סן פרנסיסקו) היא סופרת אמריקאית.

## ביוגרפיה
קלי קוריגן נולדה בשנת 1967 באזור סן פרנסיסקו. היא סיימה אוניברסיטה בתחום הספרות ועבדה מספר שנים בטלוויזיה מקומית.

את ספרה הראשון "The Middle Place" היא פרסמה שנת 2008. נושא הספר היה מחלת הסרטן שבה חלו אביה והיא. הספר נכלל ברשימת רבי-המכר של הניו יורק טיימס והגיע למקום השני.

גם ספרה השני "Lift" שיצא לאור בשנת 2010 הגיע למשום השני ברשימה זו. בשנת 2013 היא פרסמה את ספרה השלישי Glitter and Glue. בשנת 2018 היא פרסמה את ספרה הרביעי Tell Me More - Stories About The 12 Hardest Things I'm Learning To Say.

זמן קצר לאחר ניצחון על המחלה, קלי קוריגן החלה לנהל בלוג שמוקדש לאנשים שמתמודדים עם הסרטן.

החל משנת 2010 היא מארגנת מופע התרמה שנתי עבור בית חולים לחולי סרטן.

## קישורים חיצוניים

* 

קטגוריה:אמריקאים ילידי קליפורניה
קטגוריה:סופרות אמריקאיות
קטגוריה:סופרים אמריקאים
קטגוריה:בוגרי אוניברסיטת ריצ'מונד
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
רג'י ויליאמס

**רג'י ויליאמס** (באנגלית: **Reggie Williams**; נולד ב-5 במרץ 1964) הוא כדורסלן עבר אמריקאי, אשר שיחק בליגת ה-NBA בין השנים 1987–1997. ממוצעיו הכוללים לאורך 10 עונותיו בליגה הם 12.5 נקודות, 4.0 ריבאונדים, 2.5 אסיסטים ו-1.3 חטיפות למשחק.

## קריירת תיכונים ומכללות
ויליאמס נולד בבולטימור שבמרילנד, ובנערותו למד ב"תיכון פול לורנס דנבר" המקומי. כשחקן קבוצת הכדורסל של התיכון שיתף פעולה עם שחקני ה-NBA לעתיד רג'י לואיס, מאגסי בוגס ודייוויד וינגייט, וזכה עמם פעמיים באליפות ליגת התיכונים של מרילנד. בסיום עונתו האחרונה בתיכון, 1982/1983, זכה בתואר שחקנים התיכונים המצטיין בכל ארצות הברית ("Mr. Basketball USA").

בשנת 1983 החל ללמוד באוניברסיטת ג'ורג'טאון, יחד עם חבר ילדותו דייוויד וינגייט. בעונתו הראשונה בקבוצת האוניברסיטה ("ג'ורג'טאון הויאס") קלע 9.1 נקודות בממוצע למשחק כשחקן ספסל, וסייע לקבוצה לזכות באליפות טורניר המכללות היחידה בתולדותיה; במשחק הגמר חיפה ויליאמס על הופעה חלשה של כוכב קבוצתו פטריק יואינג, כשקלע 19 נקודות ואסף 7 ריבאונדים בניצחון מול אוניברסיטת יוסטון, בה שיחק האקים אולאג'ואן. בעונה העוקבת הוביל את ג'ורג'טאון, לצדם של וינגייט ויואינג, להעפלה נוספת לגמר טורניר המכללות, אולם הפעם הפסידו ההויאס מול אוניברסיטת וילאנובה. בעונת 1986/1987 זכה בתואר השחקן המצטיין של מחוז Big-East, ונבחר לחמישיית העונה של ליגת המכללות (First-team All-American), לאחר שהוביל את ג'ורג'טאון לרבע גמר טורניר המכללות (NCAA Elite Eight) עם ממוצעים של 23.6 נקודות ו-8.6 ריבאונדים למשחק.

## קריירת משחק מקצועית
בדראפט ה-NBA 1987 נבחר ויליאמס בבחירה הרביעית, על ידי לוס אנג'לס קליפרס. בשתי עונותיו המלאות עם הקליפרס תרם 10.3 נקודות בממוצע למשחק, בעוד קבוצתו ניצחה בכ-23% בלבד ממשחקיה.

בנובמבר 1989 הועבר עם דני פרי בטרייד לקליבלנד קאבלירס, תמורת רון הרפר ו-3 בחירות דראפט עתידיות. לאחר 32 משחקים שוחרר מקליבלנד והצטרף לסן אנטוניו ספרס, ממנה שוחרר בדצמבר 1990.

לאחר שחרורו מהספרס חתם על חוזה בדנוור נאגטס, במדיה שיחק ב-5 וחצי העונות הבאות. ב-4 וחצי עונותיו הראשונות בדנוור היה אחד השחקנים המובילים של הקבוצה, לצדם של דיקמבה מוטומבו, מחמוד עבדול-ראוף ולפונזו אליס, והעמיד ממוצעים כוללים של 15.5 נקודות, 4.9 ריבאונדים ו-3.1 אסיסטים למשחק. בעונת  סייע לנאגטס לגבור על סיאטל סופרסוניקס בסיבוב הראשון של הפלייאוף, על אף שהעפילה אליו מהמקום השמיני במערב. לאורך הסדרה ויליאמס קלע 14.4 נקודות, אסף 5.6 ריבאונדים ומסר 5.0 אסיסטים בממוצע למשחק.

לקראת עונת  נשלח לצד ג'יילן רוז לאינדיאנה פייסרס, בתמורה למארק ג'קסון וריקי פירס, ולאחר שני משחקים בלבד הועבר בטרייד נוסף לניו ג'רזי נטס. בסיום אותה עונה עזב ויליאמס את הנטס ופרש ממשחק, בגיל 33.

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת ג'ורג'טאון
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני קליבלנד קאבלירס
קטגוריה:כדורסלני סן אנטוניו ספרס
קטגוריה:כדורסלני דנוור נאגטס
קטגוריה:כדורסלני אינדיאנה פייסרס
קטגוריה:כדורסלני ניו ג'רזי נטס
קטגוריה:בולטימור: כדורסלנים
קטגוריה:אמריקאים שנולדו ב-1964
קולות החיילים (תוכנית רדיו)

**קולות החיילים** היא תוכנית בקשות ברדיו אשר משודרת בתחנת הרדיו גלגלצ, התכנית משודרת בימים א'–ה' בין השעות 10:00–12:00 ומורכבת בעיקר ממוזיקה שחיילים בוחרים.

את התכנית מגישים חיילי גלי צה"ל שמשדרים בגלגלצ.

## היסטוריה
"קולות החיילים" היא תוכנית שנותנת לחיילים לבחור שירים שהם אוהבים למשך שעתיים שלמות, כל תוכנית יחידת חיילים אחרת בוחרת את השירים בתוכנית, בין השדרנים שהגישו את התכנית לאורך השנים: לבנת בן-חמו, עומר גפן, אחינעם בר, שיר הדס מאיר, נעם גולדברג, רואי שריקי, טליה כהן, עמלי חביב פרגון, מתן לוי, יהונתן גריל, ליהיא שפרבר שירה אביבי, ויולי רובין שטיין.

## מבנה התכנית
התכנית משודרת מדי יום בשעה 10:00 ומציעה מוזיקה שחיילים בוחרים למשך שעתיים שלמות, מדי 15 דקות משודרים דיווחי תנועה עדכניים מהכבישים הנערכים על ידי עורך התנועה הראשי של גלגלצ, בני כבודי.

בשנת 2020 בעקבות התפרצות נגיף הקורונה התכנית לא שודרה למשך חודשיים עד שבמאי חזרה התכנית לשידור על ידי טליה כהן (אשר החליפה באופן קבוע את רואי שריקי). התכנית גם משודרת למשך ימים שלמים ביום העצמאות כל שנה ובימי בחירות.

## שידורים מיוחדים
לעיתים מסוימות, יצאה התכנית "קולות החיילים" לשידורים מיוחדים, בין היתר מהר החרמון, מהספארי וביום העצמאות 2020 יצאה התכנית לשדר מניידת שידור בפתח תקווה.

## עריכה מוזיקלית
המוזיקה נערכת על ידי חיילים הפונים לדף הפייסבוק של התכנית כדי לבקש שירים שיושמעו בתוכנית. עורכת התוכנית כיום היא גילי פוקסמן שעל.

## ראו גם
* גלגלצ
* מדינה בדרך

## קישורים חיצוניים
* קולות החיילים, באתר גלגלצ

קטגוריה:תוכניות רדיו בגלי צה"ל
In Isolation

***In Isolation*** (בעברית: **בבידוד**) הוא המיני-אלבום השני של הזמרת-יוצרת האמריקאית אל קינג. המיני-אלבום יצא לאור ב-10 ביולי 2020, על ידי חברת התקליטים RCA רקורדס. את המיני-אלבום הוציאה קינג שנתיים לאחר צאת אלבום האולפן שלה, *[[Shake the Spirit]]*.

עבור השיר "The Let Go" שפותח את המיני-אלבום, צולם וידאו קליפ מלא שיצא בסמוך לצאת המיני-אלבום עצמו.

## רקע והפקה
במהלך שנת 2018 הוציאה קינג את *[[Shake the Spirit]]*, אך לאחר מכן חדלה מלהוציא אלבומים. בהמשך, בעקבות מגפת הקורונה שהתקיימה בשנת 2019 ובשנת 2020, הקליטה קינג בזמן הבידוד את המיני-אלבום הזה, תוך שהשם שלו *In Isolation* (בעברית: "בבידוד"), נגזר מהבידוד בו הייתה באותה התקופה.

השירים במיני-אלבום נכתבו על ידי ג'סיקה מארוס, מדי דיאז ניק לונג ורובופופ והוא עצמו הופק על ידי רובופופ גם כן.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי אל קינג
קטגוריה:מיני-אלבומים באנגלית
קטגוריה:מגפת הקורונה במוזיקה
קטגוריה:מיני-אלבומי חברת RCA רקורדס
פיאט טרה-פי-אונו

[ממוזער|300px|משמאל: פיאט 500 שנת [1966, מימין: פיאט 500 שנת 2008]]
**פיאט טרה-פי-אונו** (באיטלקית: **Fiat Trepiùno**) היא מכונית קונספט, עירונית, בתצורת מכונית מיני בסגנון מכונית רטרו, אשר הוצגה על ידי קונצרן הרכב האיטלקי פיאט בשנת 2004. בניית השלדה בוצעה במכון עיצוב והנדסת הרכב I.DE.A Institute ) (שם רשמי: "acronym, Institute of Development in Automotive Engineering").

דגם פיאט 500 דור שישי ("Fiat 500 (2007)" ) המיוצר משנת 2007 התבסס על דגם הקונספט "פיאט טרה-פי-אונו".

## "פיאט טרה-פי-אונו"
* מקור שם הדגם "Fiat Trepiùno" בתרגום לאנגלית : "three plus one", כלומר: 3 נוסעים מבוגרים + עוד נוסע.
* דגם "פיאט טרה-פי-אונו" התבסס על דגם הרטרו "פיאט 500" האורגינלית משנת 1957, דגם שעוצב על ידי "Dante Giacosa"  אשר במשך 18 שנות ייצור הדגם יוצרו כ-4,000,000 יחידות.
* דגם "פיאט טרה-פי-אונו"הוצג לראשונה בתערוכת הרכב הבין-לאומית בז'נבה בשנת 2004.
* 3 דלתות הצ'בק.
* מנוע קדמי – רוחבי.
* מנוע בנזין.
* סוגי הנעות: הנעה קדמית 4x2, הנעה כפולה 4x4.

## ראו גם
* מכונית קונספט

## קישורים חיצוניים
* 

## הערות שוליים

קטגוריה:מכוניות קונספט
קטגוריה:מכוניות רטרו
קטגוריה:מכוניות מיני
טרה-פי-אונו
קטגוריה:כלי רכב איטלקיים
קטגוריה:דגמי מכוניות שהושקו ב-2004
Skeletons

"**Skeletons**" (בעברית: "**שלדים**") הוא שיר שבוצע על ידי הזמרת האזרית דיאנה האג'ייבה. דיאנה ייצגה את אזרבייג'ן עם השיר באירוויזיון 2017. השיר יצא לאור ב-11 במרץ 2017, ושוחרר להורדה דיגיטלית ב-15 במרץ. את השיר הלחינו איסה מליקוב וסנדרה ביורמן, שהלחינה גם את השיר הזוכה של המדינה בשנת 2011, Running Scared.

ב-5 בדצמבר הוכרז כי דיאנה תייצג את המדינה באירוויזיון 2017, השיר יצא לאור ב-11 במרץ. האג'ייבה הוגרלה לשיר בחצי הגמר הראשון אשר נערך ב-9 במאי בקייב, אוקראינה. היא סיימה במקום השמיני מתוך 18 מדינות כשהיא מקבלת 150 נקודות ומעפילה לגמר, בגמר, הופיעה בסדר השירים בשיר מספר 12, סיימה במקום ה-14 מתוך 26 מדינות כשהיא צוברת 120 נקודות. 42 נקוודת מצבעות הקהל (מקום 11) ו-78 נקודות מחבר השופטים (מקום 12).

## ראו גם
*אזרבייג'ן באירוויזיון
*אירוויזיון 2017

## קישורים חיצוניים

## הערות שוליים

קטגוריה:שירי אירוויזיון 2017
קטגוריה:שירי אזרבייג'ן באירוויזיון
קטגוריה:שירים באנגלית
Revenge of the Dreamers II

**Revenge of the Dreamers II** הוא אלבום האוסף השני של חברת התקליטים האמריקאית דרימוויל רקורדס. האלבום יצא לאור ב-8 בדצמבר 2015, על ידי חברות התקליטים דרימוויל רקורדס ואינטרסקופ רקורדס.

האלבום הגיע למקום ה-3 במצעד אלבומי הראפ של הבילבורד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ג'יי קול
קטגוריה:אלבומי אוסף באנגלית
קטגוריה:אלבומי המשך
קטגוריה:אלבומים שהופקו על ידי ג'יי קול
קטגוריה:אלבומי חברת אינטרסקופ רקורדס
קטגוריה:אלבומי חברת דרימוויל רקורדס
סאלי פריסנד

הרַבָּה **סאלי ג'יין פְּריסנד** (באנגלית: **Sally Jane Priesand**; נולדה ב-27 ביוני 1946, קליבלנד, אוהיו) היא רבה רפורמית אמריקאית, האישה הראשונה שהוסמכה לרבנות בארצות הברית, והשנייה בהיסטוריה היהודית כולה.

## קורות חייה
סאלי נולדה ב-1946 בקליבלנד. הוריה רוז לבית ולש ואירוינג פריסנד. ההורים לא היו שומרי מצוות, אולם היו חברים בבית כנסת, בתחילה בבית כנסת קונסרבטיבי ובהמשך בבית כנסת רפורמי. הם גם היו פעילים במוסדות היהודיים, האב שימש כנשיא לשכת בני ברית.

## השכלה ומסלול מקצועי
לפריסנד תואר ראשון מאוניברסיטת סינסינטי , 1968.

## הסמכה לרבנות
בגיל 16 פְּריסנד החליטה שברצונה לבחור ברבנות כדרך חיים. בבקשתה להרשם ללימודים בהיברו יוניון קולג' ציינה שבכוונתה להיות רבה. בתשובה שקיבלה הודגש שהם לא יודעים מה האפשרויות של אישה להיות רב, זאת מאחר שהם מעולם לא הסמיכו אישה לרבנות. הם גם ציינו שאף אישה לא סיימה בעבר מסלול לימודים מלא של הכשרה לרבנות. למרות האזהרות פְּריסנד נרשמה ללימודי הרבנות, והייתה אישה יחידה בין 35 גברים. פריסנד מייחסת את העובדה שהתקבלה לכך שהרב נלסון גליק, בעל הדעות המתקדמות, היה נשיא הקולג' באותה תקופה.

פריסנד הוסמכה לרבנות ב-3 ביוני 1972, כ"א סיון תשל"ב, על ידי הרב אלפרד גוטשלאק, מחליפו של גליק כנשיא ההיברו יוניון קולג'.

## פעילות כרבה
לאחר הסמכתה התקשתה פְּריסנד למצוא משרה כרבת קהילה. לבסוף הועסקה בסגל הרבנים של בית הכנסת ע"ש סטיבן וייז בניו יורק. ב-1979 התפטרה, כשהבינה שאין לה סיכויים להתמנות לרב בית הכנסת. במשך כשנתיים עבדה במשרות חלקיות. רק ב-1981 הוזמנה לשרת כרב בית הכנסת הרפורמי של טינטון פולס , תפקיד בו נשאה עד פרישתה לגמלאות ב-2006.

פְּריסנד הייתה פעילה בארגוני התנועה הרפורמית. בין השאר במועצת הרבנים הרפורמים (CCAR) , באיחוד ליהדות רפורמית ובהיברו יוניון קולג'.

## ספרים
* יהדות והאישה החדשה (Judaism and the new woman ), הוצאת ברמן Behrman House ,1975.

## אותות הוקרה
* לאחר הסמכתה הוזמנה לציון אירוע ראשוני זה, ביוזמת חברת הקונגרס היהודיה בלה אבצוג, לשאת את תפילת הבוקר היומית בבית הנבחרים של ארצות הברית - 1972.
* דוקטור לשם כבוד של האוניברסיטה הבינלאומית של פלורידה  - 1973.
* דוקטור לשם כבוד של ההיברו יוניון קולג' -1997
* ארגון הנשים הרפורמיות (Women of Reform Judaism)  הכריז על פרס ע"ש פריסנד הניתן מדי שנה לבוגרת מצטיינת של ההיברו יוניון קולג' - 2017

## קישורים חיצוניים
* [מאמר על פְּריסנד ב[הניו יורק טיימס|ניו יורק טיימס] מ-20 במאי 2006]
* [סרט על מסע זיכרון לכבוד הרבה [רגינה יונאס], ניתן לראות בו את פריסד נואמת]
* [פריסנד ב[ארכיון הנשים היהודיות]]
* 

## הערות שוליים

קטגוריה:רבנים רפורמים אמריקאים
קטגוריה:רבניות רפורמיות
קטגוריה:בוגרות אוניברסיטת סינסינטי
קטגוריה:בוגרי אוניברסיטת סינסינטי
קטגוריה:בוגרות היברו יוניון קולג'
קטגוריה:בוגרי היברו יוניון קולג'
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
גני אל מונא

**גני אל מונא** הוא גן בתחומי היישוב ג'וליס.

## רקע
הגן הוקם על ידי נאג'י עבאס, תושב היישוב הדרוזי ג'וליס על אדמות השייכות למשפחתו. הוא הקים אותו לזכר הוריו, ושם הגן מנציח את אמו מונא. אביו, ראשיד עבאס, היה מראשוני החיילים הדרוזים ששירתו בפלמ"ח ובצה"ל בהמשך.

ראשיתו של הגן הוא בבוסתן שניטע על ידי סבו אבו ראשיד.

הגן משתרע על שבעה דונמים. הוא כולל צמחייה, מפלים, גשרי עץ, מזרקות ופסלים במפלסים שונים. סגנונו הוא אדריכלות גנים אירופאית עם שילוב של אלמנטים עותמאניים.

## גלריה

גני אל מונא 1.jpg|גני אל מונא
גני אל מונא 2.jpg|גני אל מונא
גני אל מונא 4.jpg|מפל מים
גני אל מונא 5.jpg|מזרקה


## קישורים חיצוניים
* 

## קישורים חיצוניים

## הערות שוליים

אל מונא
קטגוריה:ג'וליס
My Future

"**My Future**" (מעוצב באותיות קטנות: "**my future**"; בעברית: "**העתיד שלי**") הוא סינגל שהקליטה הזמרת-יוצרת האמריקאית בילי אייליש. השיר יצא לאור ב-30 ביולי 2020, על ידי חברות התקליטים דארק-רום רקורדס ואינטרסקופ רקורדס, כסינגל ראשון מתוך האלבום *[[Happier Than Ever]]*.

השיר עצמו מציג את עברה של אייליש ואת ההשפעה שהייתה עליה והתפתחה לצמיחה עצמית, עד שהיא אוהבת את עתידה ומוכנה להניח את העבר מאחור.

## רקע וכתיבה
השיר נכתב על ידי בילי אייליש, ביחד עם פיניאס או'קונל שגם הפיק אותו.
ב-20 בינואר 2020, אישרה אייליש כי החלה להקליט אלבום חדש וחשפה כי בכוונתה להוציא סרט תיעודי בשלב מסוים בשנת במהלך 2020, שהאחרון שבהם הוקלט במהלך יולי 2018. ב-24 ביולי, פרסמה אייליש במדיה החברתית שלה תמונה של עצמה עומדת על מרפסת עם קו הרקיע של לוס אנג'לס ברקע, לבושה מסכת פנים שחורה וחליפת ריצה אפורה. בפוסט הופיע הכיתוב "'העתיד שלי' ביום חמישי". ב-27 ביולי, חשפה איליש את עטיפת הסינגל, ציור בו היא מופיעה כשהיא יושבת מתחת לעץ כשהיא מביטה בירח. בריאיון לאפל מיוזיק חשפה אייליש: "כתבנו את השיר תוך יומיים, זה הכי מהר שעבדנו אי פעם בפרק זמן אחד. אבל אנחנו מקליטים, כתבנו אותו בערך חודש אל תוך ההסגר כנראה... היה גשם שוטף. זו הייתה תפאורה כל כך מושלמת. ואז הקלטנו את הקול באולפן של פינאס, שנמצא במרתף ביתו."

## ביקורת
עם צאתו, "My Future" זכה לביקורות חיוביות בדרך כלל ממבקרי מוזיקה. ויליאם יוז מ-The A.V. Club, כינה אותו "מנומנם" ו"סהרורי". גארי דינגס מ-USA Today, שיבח את התוכן הלירי, שאותו תיאר כ "גולמי" ו"שירה מהממת". סמנתה היסונג ובריטני ספנוס כתבו ל"רולינג סטון", תיארו את ה"שיר המרומם ביותר של איליש עד כה". קוקו רומק מ-MTV שיבחה את השיר ותיארה אותו כ"חלומי".

הווידאו קליפ זכה לביקורות חיוביות ממבקרי מוזיקה עם צאתו, ג'קסון לנגפורד מ-NME כינה אותו "רומן אנימציה משגע", אן פאוורס מ-NPR הצהירה כי אייליש היא "גיבורה מהאגדות", וכי השיר "שוכן בתוך הקסם שאותו טיפחה צעירה אוטונומית שמוכנה לטעון אותה בעתיד". רוניה אניפטוס שכתבה ממגזין בילבורד העיר כי "השמש יוצאת והירק מתחיל לפרוח באופן אקספוננציאלי, בדיוק כפי שהקריירה של איליש ממשיכה לעשות בחיים האמיתיים".

## וידאו קליפ
הווידאו קליפ לשיר הועלה לערוץ היוטיוב של בילי אייליש ב-30 ביולי 2020. את הקליפ ביים אנדרו אונורטו. הקליפ עצמו כולו אנימציה, ניתן לראות את אייליש לובשת שרשרת עם לוגו "בלוש", נודדת לבדה ביער בגשם כשהיא מתבוננת בחיים לפני שעצים יעטפו אותה ויעלו אותה לשמיים. כאשר הפסוק השני מתקרב השמש יוצאת והירק מתחיל לפרוח.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:וידאו קליפים מונפשים
קטגוריה:בלדות משנות ה-2020
קטגוריה:שירי R&B עכשוויים אמריקאיים
קטגוריה:שירים אמביינטיים
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי כסף בממלכה המאוחדת
קטגוריה:סינגלים בהוצאת אינטרסקופ רקורדס
צד נוסף

**צד נוסף** הוא אלבום הסולו הרביעי של המוזיקאי והזמר הישראלי מתי כספי, שיצא ב-1980.
## הפקה
בשנות ה-70 המאוחרות החל כספי בכתיבת לחנים לשירי התוכנית ה"קרוסלה". יש להניח שכתיבתם של למעלה מחמישה עשר שירים חדשים לילדים (וביניהם "הסביבון שלי") היוותה זרז להחלטתו של כספי להוציא אלבום שיוקדש לשירי ילדים.

אלבום זה מכיל שירים שהולחנו החל מתחילת פעילותו של כספי כמוזיקאי בתחילת העשור. רוב השירים הושרו במקור על ידי זמרים אחרים (תיקי דיין, נתנאלה, חוה אלברשטיין, יפה ירקוני ודודו זכאי) וחלקם גם על ידי כספי עצמו, ומיעוטם נכתב במיוחד עבור האלבום. שם האלבום וכן עיצובו (על ידי המעצב דוד טרטקובר) מזכירים במכוון את האלבום "צד א' צד ב'" שיצא כשנתיים קודם לכן: בשני המקרים התרכז כספי בהקלטות של שירים שבוצעו ברובם בעבר על ידי זמרים אחרים.

בין השירים שהוקלטו במיוחד לאלבום בולט השיר הפותח את האלבום "אולי זה מעליב". בולט גם השיר "אחותי הקטנה", השונה מאוד מהביצוע המקורי של ירקוני וגם מביצועו הראשון של כספי, שהוקלט כשבע שנים קודם לכן. באלבום גם הקליט כספי מחדש את "כלבלב הו בידי בם בם", כשהפעם את מקום ההכרזה "פסנתר" – ולאחריה נגינת חלילית, מחליפה ההכרזה "חליל", ולאחריה נגינת פסנתר. באלבום משתתפים הנגנים הקבועים איתם עבד כספי באותה תקופה: ז'אן פול זימבריס, חיים רומנו, קובי כהן, וכן נגני כלי מיתר של התזמורת הפילהרמונית הישראלית, החצוצרנים איתמר ארגוב ואברהם פלדר, הסקסופוניסטים פטר ורטהיימר ומורטון קם, הטרומבוניסט אדי קלובסקי, מוטי אדוני, ושם טוב לוי בחליל. מתי כספי מנגן בתופים, גיטרה, בס, פסנתר, קלרינט, סינטיסייזר, קונגס וכלי הקשה ברזילאיים שונים.

בין השירים שובצו שלושה קטעים אינסטרומנטליים קצרים, כאשר הבולט שבהם הוא "פסנתר מנגן".

את האלבום ליווה סיבוב הופעות בו שילב מתי כספי ילדים בביצוע השירים, גם כנגנים וגם כמחזיקי תווי ענק עשויים נייר. אחד מהילדים האלה גדל להיות נגן כלי ההקשה גדי סרי. למרות המופע והביקורות הטובות שקיבל, האלבום היה כישלון מסחרי ביחס לאלבומים בשנים לפני כן.

אלבום המשך אשר התייחס לאלבום זה ונחשב מסדרת ה"צד א' צד ב'" הוא האלבום "צד ג' צד ד'" - אלבום שיצא בשנת 1987, וגם הוא כולל גרסאות של כספי לשירים שהלחין למבצעים אחרים.

## רשימת השירים

בתקליט הוויניל המקורי: צד א': שירים 1–6, צד ב': שירים 7–12

## קרדיטים
* מתי כספי - שירה, גיטרה בס, תופים, כלי הקשה, קלידים
* טומי פרידמן, יעקב מורנו, פרנקי גליקסטן - טכנאי הקלטה
* יושי שדה, איתמר גפני - עוזרי טכנאי
* טומי פרידמן, יעקב מורנו - טכנאי מיקס
* חיים לוסקי - צילום עטיפה
* דוד טרטקובר - עיצוב עטיפה

## קישורים חיצוניים

* צד נוסף באתר האינטרנט של מתי כספי

קטגוריה:אלבומי מתי כספי
קטגוריה:אלבומי המשך
קטגוריה:אלבומים בעברית
קטגוריה:שירי ילדים
קטגוריה:אלבומי חברת CBS ישראל
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
ישראל טויטו (איש תקשורת)

**ישראל טויטו** (נולד בשנת 1975) הוא איש תקשורת בכיר המשמש כיום מנהל ועורך ראשי של ערוץ החדשות i24NEWS בעברית. בעבר שימש מנכ"ל חדשות 13.

## ביוגרפיה
טויטו נולד בשנת 1975 וגדל ברמלה כבן בכור במשפחה של שלושה אחים. אמו עבדה כל חייה ברשות המסים בישראל, ואביו החליף עבודות לאורך השנים.

במרץ 1994 התגייס לצה"ל ושירת בגדוד 869 של חיל המודיעין

זמן קצר לאחר שחרורו מצה"ל, התגייס טויטו למשטרת ישראל ליס"מ, אז התגורר בבאר שבע במשך שלוש שנים. כשביקש לחזור לגור במרכז הארץ, לא הצליחו במשטרה 'למצוא לו שיבוץ מתאים' ולכן הוא התפטר.

## קריירה מקצועית
בהמשך החל טויטו את לימודיו בבית הספר "כותרת", אותם מימן מעבודה כמאבטח בנמל התעופה בן-גוריון והחל לעבוד כתחקירן בתוכנית בוקר ברדיו אזורי.

בשנת 2003, החל טויטו את דרכו בערוץ עשר, שם מילא שורת תפקידים. היה עוזר עורך בחדשות עשר, בתקופת העורך הראשי גיא סודרי, עמד בראש מחלקת התחקירים של החברה, הפיק וערך את תחקיר הפדופילים עם דב גיל-הר, ערך את פינת הביורוקרטיה עם גיל-הר, את תוכנית הבוקר בהגשת תמר איש-שלום ואריאל מרגלית, ואת התוכנית חמש עם רפי רשף.

בינואר 2009, החל לשמש כעורך ראשי של תוכנית "המגזין" עם אושרת קוטלר. במאי 2009, עזב טויטו את הערוץ כששימש למשך זמן קצר בתור הדובר ויועץ התקשורת של שר החינוך גדעון סער. כמו כן, שימש כיועץ לישראל כ"ץ.

באוקטובר 2011, מונה להיות העורך הראשי של מהדורת החדשות המרכזית של הערוץ.

לאחר מכן, עבר טויטו למגזר הפרטי כששימש כסמנכ"ל אסטרטגיה בקבוצת אלדד פרי.

בסוף שנת 2018, מונה טויטו לתפקיד סמנכ"ל התוכן בחדשות ערוץ עשר לקראת המיזוג עם רשת.

באוגוסט 2019 מונה טויטו למנכ"ל חדשות 13 במקום גולן יוכפז, כחודשיים בהם שימש כממלא מקום. בקיץ 2020, תחת ניהולו של טויטו, פוטרו עשרות עובדי חברת החדשות של הערוץ, ביניהם טלי מורנו, עקיבא נוביק, ברק רביד ודני רופ. בצל אותם פיטורים, האשים העורך ניר בכר, את טויטו בפיטורים על רקע פוליטי, ואמר "רוח המפקד היא רוח בלפור". בתקופתו, הובילה חדשות רשת, סיקור נרחב של אירועים גדולים בישראל ובעולם ובהם מגפת הקורונה, שלוש מערכות בחירות, מבצע שומר החומות ועוד. בנוסף, הוביל את בניית האולפן החדש והמעבר להגשת מהדורת חדשות זוגית.

באוגוסט 2021 הודיע על פרישתו מתפקיד מנכ"ל חדשות 13.

ב-2024 מונה למנהל ועורך ערוץ החדשות החדש של i24NEWS בעברית, אשר החל את שידוריו ב-30 ביוני 2024. לרשת שלושה ערוצי חדשות בינלאומיים נוספים: באנגלית, צרפתית וערבית.. וטויטו הוביל את הקמת הערוץ בעברית, ועומד בראשו כמנהל ועורך ראשי.

## חיים אישיים
טויטו מתגורר עם משפחתו ברחובות בשכונת רחובות ההולנדית.

## קישורים חיצוניים

## הערות שוליים

קטגוריה:יועצי תקשורת ישראלים
קטגוריה:תחקירנים ישראלים
קטגוריה:מנהלים ישראלים
קטגוריה:בוגרי כותרת - בית ספר לעיתונאות ולתקשורת
קטגוריה:ישראלים שנולדו ב-1975
Miss Little Havana

**Miss Little Havana** (בעברית: **גברת האוונה הקטנה**) הוא אלבומה ה-12 של הזמרת גלוריה אסטפן ואלבומה הראשון בשפה האנגלית מאז שנת 2003. הוא הופץ ב-27 בספטמבר 2011 על ידי Crescent Moon Records, חברת הבת של יוניברסל מיוזיק גרופ. חלק מהשירים באלבום הפיק פארל ויליאמס מה שהיה לשיתוף הפעולה הראשון בין השניים כניסיון להביא מוזיקה אורבנית לאלבום אך חלק מהשירים הפיק גם בעלה אמיליו השיר הפיק את שירי אלבומה לאורך כל השנים. בארצות הברית האלבום הופץ דרך חנויות טארגט בלבד.

## הצלחה מסחרית
האלבום הגיע למקום ה-28 בארצות הברית עם מכירות של כ-13 אלף עותקים ונכון לאוקטובר אותה שנה מכירות האלבום במדינה עומדות על כ-21 אלף עותקים. מתוך האלבום שוחררו שני סינגלים כאשר הסינגל הראשון היה השיר "Wepa" אשר שוחרר ב-24 ביולי 2011 ואילו הסינגל השני היה השיר "Hotel Nacional" אשר שוחרר בנובמבר אותה שנה.

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים שהופקו על ידי אמיליו אסטפן
קטגוריה:אלבומים שהופקו על ידי פארל ויליאמס
טור סיביו

**טור סיביו** (שם רשמי: **Sibiu Cycling Tour**; ברומנית: **Turul Ciclist al Sibiului**) הוא מרוץ אופני כביש בקטעים בדרג 2.1 בסבב האירופי של ה-UCI החל משנת 2011, השנה בו נוסד. המרוץ הוא מרוץ הקטעים הבולט ברומניה ומתקיים במחוז סיביו.

## מסלול
המרוץ מתחיל בקטע פרולוג בתור העיר סיביו, על אבני המרצפות של העיר. הוא כולל גם שני קטעים הרריים, שהראשון מביניהם עובר בטרנספגרשאן כשהוא מסתיים באגם בלאה.

## מנצחים

## קישורים חיצוניים

## הערות שוליים

קטגוריה:מרוצי אופניים
קטגוריה:תחרויות ספורט ברומניה
90 Millas

**** (בעברית: **90 מיילים**) הוא אלבומה ה-11 של הזמרת גלוריה אסטפן ואלבומה ה-4 בשפה הספרדית. הוא שוחרר ב-17 בספטמבר 2007 על ידי סוני BMG. מבחינה מוזיקלית האלבום מכיל מוזיקה בהשפעת מוזיקה קובנית ופופ אמריקאי-לטיני.

## הצלחה מסחרית
האלבום הגיע למקום הראשון במצעד האלבומים הלטיני של בילבורד מה שהופך אותו לאלבומה השלישי של אסטפן לעשות זאת. בנוסף הוא גם הגיע למקום ה-3 בארגנטינה וספרד. בנוסף הוא גם זכה בשני פרסי גראמי לטיני, בשני פרסי המוזיקה של הבילבורד הלטיני ואף אלבום זה זיכה אותה בפרס האייקון של פרסי BMI. 

האלבום מכר נכון להיום 1.1 מיליון עותקים בעולם.

## סינגלים
מתוך האלבום שוחררו 3 סינגלים: "No Llores", אשר הגיע למקום ה-1 במצעד השירים הלטינים של בילבורד ובכך הפך לשיר ה-14 של אסטפן לעשות זאת, השיר "Me Odio" אשר יצא כסינגל השני מהאלבום אך לא הצליח לשחזר את הצלחת הסינגל הראשון והשיר "Píntame De Colores" אשר יצא כסינגל בארצות הברית בלבד (ובשאר העולם כסינגל שיווקי).

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי חברת סוני מיוזיק אנטרטיינמנט
קודיירו

**קודיירו** (בספרדית: **Cudillero**, באסטורית: **Cuideiru**) היא עיירת חוף קטנה באסטוריאס, ספרד. הכלכלה המקומית בעיר מסתמכת בעיקר על תיירות אך ידועה גם בתעשיית הדיג הענפה שלה. האגדה מספרת שהוויקינגים הם אלו שהקימו את העיירה. העיירה מהווה תחנה בדרך סנטיאגו.

התקשורת הספרדית מחשיבה את קודיירו כאחת העיירות היפות ביותר בספרד. האזכור ההיסטורי הראשון של העיירה היה במאה ה-13.

## תרבויות בקודיירו
בעיר קיימות שתי תרבויות השונות אחת מהשניה:
* פיקסלס (Pixels) - אלו מורכבים מהדייגים בעיר ותושבי החלק הדרומי של העיר, שם הבתים בנויים על צידו של ההר.
* קאיז'וס (caízos) - אלו שחיים ברחובות המרכזיים בעיר ובעלי הגישה העיקרית לעיירה. זהו אזור המסחר והמקצועות החופשיים והיכן שהסוחרים בדרך כלל ממוקמים.

## גלריה

קובץ:Asturian coast 2015.jpg
קובץ:Conjunto Histórico de Cudillero, puente peatonal.jpg
קובץ:Cudillero (3830266244).jpg
קובץ:Conjunto Histórico de Cudillero, vista desde la bahía.jpg
קובץ:Cudillero 7 1 (6625167057).jpg
קובץ:CUDILLERO ANOCHECER.jpg


## קישורים חיצוניים

* 

## הערות שוליים

קטגוריה:אסטוריאס: ערים
קרחון טרנץ'

**קרחון טרנץ**' או **קרחון טרנש** (באנגלית: **Trench Glacier**; מילולית: קרחון התעלה) הוא קרחון עמוק לאורך החוף המזרחי של האי אלכסנדר, שבאנטארקטיקה.

אורכו של הקרחון 11 קילומטרים; רוחבו של הקרחון 3.7 קילומטרים.

הקרחון זורם לכיוון מזרח ונשפך אל מדף הקרח ג'ורג' השישי, המכסה את מפרץ ג'ורג' השישי.

הקרחון נשפך אל מדף הקרח מייד בסמוך אל הר אתלסטאן.

## היסטוריה
### גילוי ומיפוי הקרחון

שפכו של הקרחון התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס.

הקרחון מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

ההר נסקר בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל.

הקרחון נסקר מחדש על ידי סקר שטחי חסות איי פוקלנד בשנים 1948 ו- 1949.

### מקור השם

שמו של ההר ניתן לו על ידי סקר שטחי חסות איי פוקלנד.

שם הקרחון תיאורי, והוא מתאר את הבקע העמוק שהקרחון ממלא.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, ** [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] **, U.S. Geological Survey Geologic Investigations Series Map I–2600–C, 1 map sheet, 28-p

## קישורים חיצוניים

* קרחון טרנץ' באתר הסקר הגאולוגי של ארצות הברית
* קרחון טרנץ' באתר הגאזט האנטארקטי של ממשלת אוסטרליה
* קרחון טרנץ' באתר הגאזט האנטארקטי המשווה SCAR של ממשלת אוסטרליה
* קרחון טרנץ' באתר mindat
* מחשבון מרחקים - המרחק מקרחון טרנץ' לאתרים סמוכים

## הערות שוליים

טרנץ'
מויסיי פרוימוביץ' שוורצמן

**מויסיי פרימוביץ' שוורצמן** (רוסית: Моисей Фроимович Шварцман; ) היה יהודי-סובייטי, שעוטר לאחר מותו כגיבור ברית המועצות על פועלו כפוליטרוק וסגן מפקד הגדוד לעניינים פוליטיים של גדוד מקלענים ברגימנט סיור מס' 1124 של חטיבת סיור מס' 145 באוגדת סיור מס' 334 של הארמייה ה-43 בחזית הבלטית הראשונה במהלך מלחמת העולם השנייה והגיע לדרגת רב-סרן.

## ביוגרפיה
נולד ב-3 בנובמבר 1911 בכפר קורניקי של גוברניית פודולסקייה של האימפריה הרוסית (עכשיו נפת טיברובסקי, במחוז ויניצה) במשפחת נפח יהודי.

הוסמך כמורה במכון הפדגוגי של ויניצה בשנת 1936. עבד כמורה, ראש המחוז, ראש קבינט המפלגה של ועדת המפלגה בנפת טיברובסקי. חבר במפלגה הקומוניסטית של ברית המועצות מאז 1939. בצבא האדום מאז 1941.

בחזית מלחמת העולם השנייה מאז יולי 1941. סגן מפקד הגדוד לעניינים פוליטיים של גדוד מקלענים ברגימנט סיור מס' 1124 של חטיבת סיור מס' 145 באוגדת סיור מס' 334 של הארמייה ה-43 בחזית הבלטית הראשונה.

על פעולתו ליד הכפר גיידוקי במהלך מתקפה לכיוון ערים ויטבסק ופולוצק וארגון שתי התקפות נגד עוטר בעיטור עיטור מלחמת המולדת מדרגה שנייה בנובמבר 1943.

כאשר פרץ את קו ההגנה המבוצר של ורמאכט ליד הכפר קוזונוגובו (נפת שומילינסקי) ב-23 ביוני 1944 היה בין הראשונים בפלוגתו שפרצו לתעלות הצבא הגרמני. ב-25 ביוני 1944 ארגן את צליחת נהר דווינה המערבית בסמוך לכפר גריניובו באותה הנפה ותפס את ראש הגשר בצידו השני. רב-סרן שוורצמן נהרג בקרב זה ועוטר כגיבור ברית המועצות לאחר מותו.

תחילה נקבר בקבר אחים בכפר פיאטניצקויה ובהמשך עצמותיו הועברו לכפר בשנקוביצ'י שניהם במחוז ויטבסק.

## קישורים חיצוניים

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור המלחמה הפטריוטית הגדולה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1911
קטגוריה:סובייטים שנפטרו ב-1944
שלמה צבי שטראסר

הרב **שלמה צבי הכהן שטראסר** (ח' בתשרי ה'תרכ"ג, אוקטובר 1862 – כ"ג בתשרי ה'תשי"ג, אוקטובר 1952) היה רב וראש ישיבה הונגרי שכיהן כרב הקהילה האורתודוקסית בדברצן. נחשב לראש רבני הונגריה בתקופה שלפני השואה.

## תולדות חייו
נולד בפרשבורג בשנת 1863 (ה'תרכ"ג) לרב יעקב יהודה הכהן שטראסר, ולשרה (שרל) בת הרב אברהם שמואל בנימין סופר (בעל "כתב סופר"). למד אצל הרב בנימין זאב וולף ברייער מטאב, ובגיל 16 עבר ללמוד אצל דודו רבי שמחה בונם סופר בישיבת פרשבורג. נשא את בת דודו ר' יעקב עקיבא סופר ממיאווה. החל לעסוק במסחר, אך לאחר שנכשל בעסקיו קיבל על עצמו את רבנות סאבאטיץ' ולאחר מכן בטרנבה. בנובמבר 1901 (חשוון ה'תרס"ב) התמנה לרב הקהילה האורתודוקסית בדברצן, וקיים בה ישיבה שמנתה בשיאה כ-200 תלמידים (ביניהם הרב חיים אלתר פנט). היה פעיל מרכזי בלשכה האורתודוקסית המרכזית בבודפשט, ועסק בתחומי עירובין ומקוואות בכל רחבי הונגריה, יחד עם הרב יוסף צבי דושינסקי. הוא היה לכתובת ההלכתית המרכזית בהונגריה בנושאי מקוואות. מספר חיבורים שכתב בנושא הזה אבדו בתקופת השואה. לאחר פטירת הרב יעקב קופל רייך הפך באופן לא רשמי לראש רבני הונגריה.

נמלט מהונגריה לשווייץ ברכבת קסטנר. לאחר השואה שב להונגריה והמשיך לכהן כרבה של דברצן. בשנת ה'תש"י עלה לישראל והתיישב בבני ברק.

נפטר בבני ברק בשנת 1952 (ה'תשי"ג), ונקבר בבית הקברות שומרי שבת. על שמו רחוב במרכז בני ברק.

נכדתו נישאה לרב משה שטרן, מורה צדק בדברצן ורב בברוקלין, בעל שו"ת באר משה.

## לקריאה נוספת
* יהודה הכהן שטראסר, **המעלות לשלמה**, ניו יורק ה'תשמ"ח.
* אברהם שמואל בנימין סופר שרייבר, **כתב זאת זיכרון**, ירושלים תשל"ו, 214-212.
* אברהם פוקס, **ישיבות הונגריה בגדולתן ובחורבנן**, חלק ב, ירושלים ה'תשמ"ז, עמ' 88–92.
* שלמה שפיצר, **קהילות הונגריה** ירושלים ה'תשס"ט, עמ' 106.

## הערות שוליים

קטגוריה:בוגרי ישיבת פרשבורג
קטגוריה:תלמידי הרב שמחה בונם סופר
קטגוריה:משפחת סופר
קטגוריה:ניצולי רכבת ההצלה של קסטנר
קטגוריה:עולים בשנות ה-1950
קטגוריה:ראשי ישיבה הונגרים
קטגוריה:רבנים הונגרים
קטגוריה:אישים הקבורים בבית הקברות שומרי שבת
קטגוריה:הונגרים שנולדו ב-1863
קטגוריה:ישראלים שנפטרו ב-1952
וולי ג'ונס

**וולטר "וולי" ג'ונס** (באנגלית: **Walter "Wali" Jones**; נולד ב-14 בפברואר 1942) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1964–1976. בעונת  זכה באליפות ה-NBA כשחקן פילדלפיה 76', ולאורך 10 עונותיו בליגה העמיד ממוצעים כוללים של 10.1 נקודות, 3.2 אסיסטים ו-2.3 ריבאונדים למשחק.

## קריירת משחק
ג'ונס נולד בפילדלפיה שבפנסילבניה, ובין השנים 1960–1964 למד באוניברסיטת וילאנובה אשר ברדנור טאונשיפ הסמוכה. לאורך תקופתו בקבוצת הכדורסל של האוניברסיטה ("וילאנובה ויילדקטס") שיתף פעולה עם שחקני ה-NBA לעתיד ג'ים וושינגטון וביל מלקיוני, וקלע 16.8 נקודות בממוצע למשחק.

בדראפט ה-NBA 1964 נבחר ג'ונס על ידי דטרויט פיסטונס, בבחירה ה-18. כחודש לאחר הדראפט הועבר לצד ביילי האוול, דון אול, בוב פרי ולס האנטר לבולטימור בולטס, תמורת טרי דיסינג'ר, דון קוג'יס ורוד ת'ורן. בעונתו היחידה בבולטימור שימש כמחליפם מהספסל של דון אול וקווין לוגרי, והעפיל עם הבולטס לגמר האזור המערבי.

בספטמבר 1965 הועבר בטרייד לפילדלפיה 76', בתמורה לסנטר הוותיק ג'וני "רד" קר. בעונת  שימש כשחקן חמישייה קבוע בפילדלפיה, לצדם של וילט צ'מברלין, לוציוס ג'קסון, צ'ט ווקר והאל גריר, וסייע לקבוצה לרשום את מאזן הניצחונות הטוב בתולדותיה; 68–13. בסדרת גמר הפלייאוף, אליה העפילו לראשונה מזה 12 שנים, גברו הסיקסרס על סן פרנסיסקו ווריורס בתוצאה 4–2, בדרך לזכייתם השנייה באליפות ה-NBA. במשחק הראשון של סדרת הגמר התעלה ג'ונס עם 30 נקודות, 10 ריבאונדים ו-8 אסיסטים בניצחון הסיקסרס בתוצאה 141–135, ולאורך הסדרה כולה רשם ממוצעים של 20.2 נקודות ו-5.3 אסיסטים למשחק. בשנת 1996 נבחרה פילדלפיה של עונת 1966/1967 לאחת מעשר הקבוצות הגדולות בתולדות ה-NBA. ב-4 העונות הבאות המשיך ג'ונס להציג יכולת טובה בפילדלפיה, עם ממוצע של 12.2 נקודות למשחק.

בדצמבר 1971 הועבר בטרייד למילווקי באקס, אותה אימן לארי קוסטלו, אשר שיחק לצדו בפילדלפיה בין השנים 1966–1968. בשנת 1973 פרש ג'ונס ממשחק למשך שנה, ובין השנים 1974–1976 שיחק עבור יוטה סטארס (מליגת ה-ABA), דטרויט פיסטונס ופילדלפיה 76' כשחקן ספסל.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת וילאנובה
קטגוריה:בחירות דראפט של דטרויט פיסטונס
קטגוריה:כדורסלני ליגת ה-ABA
קטגוריה:כדורסלני בולטימור בולטס (1963–1973)
קטגוריה:כדורסלני פילדלפיה 76'
קטגוריה:כדורסלני מילווקי באקס
קטגוריה:כדורסלני דטרויט פיסטונס
קטגוריה:אמריקאים שנולדו ב-1942
יחסי יפן–נורווגיה

ממוזער|שגרירות נורווגיה בטוקיו
**יחסי יפן–נורווגיה**הם היחסים הדיפלומטיים בין **[[יפן]]** לבין **[[נורווגיה|ממלכת נורווגיה]]**.

## סקירה כללית
בין יפן לממלכת נורווגיה מתקיימים יחסים דיפלומטיים רשמיים. היחסים הדיפלומטיים שבין יפן לנורווגיה כוננו בנובמבר 1905, באותה העת בה הכירה יפן בעצמאותה של המדינה.

## יחסים דו-צדדיים
יחסי הסחר ההדוקים בין שתי המדינות מושרשים על סחר בפירות ים, נפט וספינות. יפן ונורווגיה חולקות שיתוף פעולה הדדי בשמירה על השלום בין מדינות העולם, ופיתוח הכלכלה והדיפלומטיה של סרי לנקה. שתי המדינות חתמו על שלל הסכמי שיתוף פעולה בתחום המחקר והטכנולוגיה, ובשנת 2012 נחתמה אשרת ויזת עבודה בין שתי המדינות.

## יחסים כלכליים
הייצוא היפני לנורווגיה לשנת 2016, היה מורכב מכלי רכב (כ-43%) ומוצרי ברזל ופלדה (כ-14%). הייבוא היפני מנורווגיה לאותה השנה היה מורכב מדגים (כ-44%), נפט (כ-20%) ומתכות (כ-8%).

## יחסי תרבות
בשנת 2005, נערכו כמה אירועי תרבות בשתי המדינות לרגל 100 שנים ליחסים הדיפלומטיים ביניהן. בפסטיבל השלג השנתי של העיר סאפורו שנערך בפברואר 2005, נבנה פסל קרח של הפרלמנט הנורווגי.

בשנת 2014 מספר התלמידים הנורווגים שלמדו יפנית בבתי הספר, עמד על 300 תלמידים. הנוער הנורווגי מתעניין רבות בתרבות היפנית בעיקר בתחומי הג'יי פופ, האנימה והספרות היפנית.

## ביקורים רמי דרג
### מיפן לנורווגיה
* 2003 – הנסיך טומוהיטו, ובתו, הנסיכה אקיקו.
* 2008 – שר החוץ היפני, הירופומי נקסונה.
### מנורווגיה ליפן
* 2001 – האראלד החמישי, מלך נורווגיה ובת זוגו סוניה.
* 2003 – ראש ממשלת נורווגיה, של מגנה בונדוויק.
* 2004 – שר החוץ הנורווגי, יאן פטרסן.
* 2012 – ראש ממשלת נורווגיה, ינס סטולטנברג.
* 2018 – ראש ממשלת נורווגיה, ארנה סולברג.

## נציגויות דיפלומטיות
* יפן מיוצגת בנורווגיה בדרג השגרירות, באמצעות שגרירות רשמית שהיא מחזיקה באוסלו, בירת המדינה. יפן מיוצגת בנורווגיה בדרג הקונסולרי באמצעות קונסוליה רשמית אחת בעיר ברגן.
* נורווגיה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. נורווגיה מיוצגת בדרג הקונסולרי ביפן, באמצעות שלוש קונסוליות רשמיות שהיא מחזיקה בערים קובה, סאפורו, ופוקואוקה.

## קישורים חיצוניים

* יחסי יפן–נורווגיה, באתר משרד החוץ היפני
* אתר שגרירות יפן בנורווגיה
* אתר שגרירות נורווגיה ביפן

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2020/2021 בליגת העל בכדורסל

**עונת 2020/2021 ב[[ליגת העל בכדורסל]]** הייתה העונה ה-67 של התחרות הארצית הבכירה לכדורסל בישראל וה-21 של ליגת העל. מספר הקבוצות שהשתתפו בעונה זו היה 13. הליגה הייתה צפויה להיפתח ב-17 באוקטובר 2020, אך עקב הסגר השני במשבר הקורונה נדחתה פתיחת הליגה והיא נפתחה ב-1 בנובמבר 2020. עקב משבר הקורונה הוגדלה בעונה זו מכסת השחקנים הזרים מ-8 ל-10 במהלך העונה. במאי 2021 בעקבות המצב הביטחוני ומבצע שומר החומות הוחלט כי קבוצות יורשו להחתים שחקן זר או ישראלי נוסף במקום זר שעזב וזאת כל עוד אותו שחקן לא שיחק בליגה לאחר תום עונת העברות ב-5 במאי ולא משחק בקבוצה פעילה בליגה הלאומית, כמו כן סדרת רבע הגמר קוצרה ואף היא נערכה בשיטת הטוב משלושה משחקים. בנוסף נערכו מספר משחקים במסגרת "בועה" בצפון הארץ באולמות היכל הספורט רוממה בחיפה, עין שרה בנהריה, אולם רמז בקרית אתא והאולם העירוני בעפולה, אך לאחר זמן קצר בעקבות הפסקת האש חזרה הליגה לשגרה.

## קבוצות

ליגת העל בעונה זו כללה 13 קבוצות, 11 ששיחקו בליגה ב-2019/2020, יחד עם הפועל חיפה ובני הרצליה שהעפילו מהליגה הלאומית.

## צוות ונותני חסות

## שינויי מאמנים

## טבלת הליגה

### הבית העליון

### הבית התחתון

## פלייאוף
### רבע הגמר
6 קבוצות התמודדו בבית העליון ו-2 הראשונות בבית התחתון התמודדו בסדרות לפי דירוגן בסיום העונה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב משלושה משחקים. המדורגת גבוה יותר אירחה את המשחק הראשון והשלישי (במידת הצורך). המדורגת נמוך יותר אירחה את המשחק השני .

### חצי הגמר

4 הקבוצות שניצחו בשלב רבע הגמר התמודדו בסדרות בשיטת הטוב משלושה משחקים. המדורגת גבוה יותר אירחה את המשחק הראשון והשלישי (במידת הצורך). המדורגת נמוך יותר אירחה את המשחק השני .

### סדרת הגמר
2 המנצחות בשלב חצי הגמר התמודדו בסדרת הגמר בשיטת הטוב משלושה משחקים.

## במפעלים האירופים

#### הליגה הבלקנית

## פרסים
### מצטיין המחזור

### פרסים חודשיים
#### מצטיין החודש

#### השחקן הישראלי של החודש

#### מאמן החודש

### שיאים
#בעונה זו נשבר שיא המדד למשחק כאשר קיילב אגאדה מהפועל באר שבע קבע שיא של 58 נק' מדד במשחק, ללא הארכה. בניצחון קבוצתו על מכבי תל אביב במסגרת המחזור ה-26. בכך שבר את השיא הקודם של קלי מקארתי ממכבי ראשון לציון (55 נק' מדד) שנקבע בניצחון קבוצתו 100–93 על עירוני רמת גן במסגרת המחזור ה-7 של עונת 2003/04.
#בעונה זו נשבר שיא העבירות השלילי בכל הזמנים (הכי מעט למשחק) 20 עבירות, כעשר לכל קבוצה במשחק בין מכבי חיפה לעירוני נהריה במסגרת המחזור ה-29. השיא הקודם (24 עבירות) נקבע בעונת 2014/15 במשחק בין עירוני נהריה (15 עבירות) למכבי תל אביב (9 עבירות) במשחק במסגרת המחזור ה-15.
#בעונה זו נשבר שיא השלשות למשחק ונקבע על 32 שלשות למשחק במסגרת המחזור ה-31 בין הפועל אילת (19 שלשות) להפועל חיפה (13 שלשות)
::קודם לכן  השווה שיא השלשות למשחק אשר עמוד על 30 שלשות במשחק במסגרת המחזור ה-20 בו שיחקו מכבי ראשון לציון (17 שלשות) והפועל חיפה (13 שלשות) בכך השווה השיא לשיא שנקבע בעונה 2004/05 במשחק בין מכבי תל אביב (21 שלשות) לא.ס רמת השרון (9 שלשות)

## ראו גם
* גביע המדינה 2020/2021
* גביע ווינר 2020

## קישורים חיצוניים
* מידע מאתר מנהלת הליגה

## הערות שוליים

קטגוריה:2021 בישראל: כדורסל
קטגוריה:2020 בישראל: כדורסל
קטגוריה:עונות בליגה העליונה בכדורסל בישראל
קטגוריה:תחרויות כדורסל ב-2021
קטגוריה:תחרויות כדורסל ב-2020